Det kan være svært at få job, selv om man er godkendt til fleksjob. Det viser erfaring fra blandt andre Brønderslev kommune.

I Brønderslev Kommune er ledigheden blandt jobparate fleksjobbere cirka dobbelt så høj, som den generelle ledighed. Det fortæller statistikken, men Charlotte Morild mærker det på egen krop, når hun på andet år fortsat leder et et fleksjob. Hun blev godkendt til fleksjob i 2019 på grund af eftervirkninger fra en blodprop. - Det har jeg det ikke godt med. Jeg har lige været i praktikforløb, hvor jeg hvor jeg var rigtig glad for at komme ud og snakke med andre. Det giver mig  energi, og det er egentlig energien, man mangler meget i min situation, lyder det fra Charlotte Morild. Jobcenter er tilfreds Jobcenteret i Brønderslev Kommune er generelt tilfredse med indsatsen for blandt andet fleksjobbere, lyder er det fra jobcenterchef Vibeke Holler, der peger på tidlig indsats som en vigtig del af arbejdet - Jeg har haft rigtig meget fokus det seneste år, på at vi laver en tidlig indsats, så man hurtigt kommer i gang, for det tror jeg, er omdrejningspunktet til, at man kan komme ud og i forhold til at få et arbejde, siger hun. - For meget fokus på paragraffer Charlotte Morild har dog ikke meget til overs for jobcenterets indsats for at hjælpe hende med at komme i arbejde. - De tænker kun på paragraffer, og at man skal hele tiden booke møder. Og så skal man søge fire jobs i måneden, så det stresser helt vildt, siger hun. For Charlotte Morild har ledigheden også haft en effekt på hendes selvværd. - Så føler man egentlig, at man ikke dur. Man er ikke god nok. Så man begynder man at holde op med at tro på sig selv, siger hun. Det gode eksempel Hanne Gejl Jensen er et godt eksempel på, hvordan et fleksjob kan være lykken. Hun har et fleksjob som køkkenmedhjælper på Ranum Efterskole, hvor hun arbejder 13 timer om ugen. - Det betyder alt. Så er der noget at stå op til jo. Det giver mig en hverdag, hvor jeg ikke selv skal finde på hele tiden, hvad jeg skal give mig til, siger hun. Hun fik konstateret sclerose i 2004 og blev året efter godkendt til fleksjob, som hun hurtigt startede i efterskolens køkken. Hun er ikke i tvivl om den positive effekt af de relativt få timer om ugen. - Det giver mig jo en identitet, sige Hanne Gejl Jensen. Har fokus på problematikken I beskæftigelses- og uddannelsesudvalget i Brønderslev Kommune har man fokus på problematikken, fortæller Eskild Sloth Andersen (S), der er formand for Beskæftigelses- og uddannelsesudvalget i Brønderslev Kommune. - Vi skal måske en lille smule mere ud. Vi skal hjælpe dem og støtte dem lidt. Og så skal vi have fat i virksomhederne. Det har været svært indenfor de sidst to år, men det håber jeg på, at når vi kommer til 2022, at vi kan få mere fokus og mere fat i de virksomheder, som godt kunne ansætte en i et fleksjob, siger han.